A4-0113/97

Ψήφισμα σχετικά με την ανακοίνωση της Επιτροπής όσον αφορά τη συγκριτική αξιολόγηση της ανταγωνιστικότητας της ευρωπαϊκής βιομηχανίας (COM(96)0463 - C4- 0622/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0463 - C4-0622/96),

- έχοντας υπόψη το έγγραφο εργασίας της Επιτροπής σχετικά με μια ευρωπαϊκή πολιτική προώθησης της ποιότητας για τη βελτίωση της ευρωπαϊκής ανταγωνιστικότητας (SEC(96)2000),

- έχοντας υπόψη το ψήφισμά του της 9ης Μαΐου 1994 σχετικά με τη Λευκή Βίβλο για την ανάπτυξη, την ανταγωνιστικότητα και την απασχόληση (COM(93)0700) ((ΕΕ C 91 της 28.3.1994, σελ. 124)),

- έχοντας υπόψη τη γνωμοδότησή του, της 19ης Σεπτεμβρίου 1996, σχετικά με την πρόταση απόφασης του Συμβουλίου όσον αφορά το Τρίτο Ολοκληρωμένο Πρόγραμμα για τις Μικρομεσαίες Επιχειρήσεις (ΜΜΕ) στην Ευρωπαϊκή Ένωση (1997-2000) ((ΕΕ C 320 της 28.10.1996, σελ. 153)),

- έχοντας υπόψη το ψήφισμά του, της 29ης Ιουνίου 1995, σχετικά με την ανακοίνωση της Επιτροπής όσον αφορά «μια πολιτική ανταγωνιστικότητας για τις μικρομεσαίες επιχειρήσεις» (COM(94) 0319) ((ΕΕ C 183 της 17.7.1995, σελ. 26)),

- έχοντας υπόψη τα συμπεράσματα του Συμβουλίου «Βιομηχανίας» της 14ης Νοεμβρίου 1996,

- έχοντας υπόψη τα συμπεράσματα του Ευρωπαϊκού Συμβουλίου του Δουβλίνου,

- έχοντας υπόψη τις εκθέσεις της Συμβουλευτικής Ομάδας για την ανταγωνιστικότητα,

- έχοντας ακούσει την ομάδα εμπειρογνωμόνων, κατά την ακρόαση που διοργάνωσε η Επιτροπή Οικονομικής, Νομισματικής και Βιομηχανικής Πολιτικής του Ευρωπαϊκού Κοινοβουλίου, στις 5 Φεβρουαρίου 1997,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής, καθώς και τη γνωμοδότηση της Επιτροπής Κοινωνικών Υποθέσεων και Απασχόλησης (A4-0113/97),

Α. εκτιμώντας ότι η συγκριτική αξιολόγηση αποτελεί κατάλληλη μέθοδο επισήμανσης των ελλείψεων στην ευρωπαϊκή βιομηχανία, όσον αφορά την ανταγωνιστικότητα. ότι η τεχνική αυτή βασίζεται στη σύγκριση πρακτικών, περιβαλλόντων και αποτελεσμάτων, μεταξύ ομοειδών οικονομικών παραγόντων[semigr ] εκτιμώντας ότι η συγκριτική αξιολόγηση επιδιώκει τον προσδιορισμό του τρόπου με τον οποίο επετεύχθησαν οι βέλτιστες επιχειρηματικές πρακτικές[semigr ] αναγνωρίζοντας ότι από τα αποτελέσματα των συγκρίσεων αυτών δεν είναι δυνατή η άμεση διαμόρφωση συγκεκριμένων μέτρων τα οποία δεν θα λαμβάνουν υπόψη τους την κοινωνική και οικονομική πραγματικότητα της Ευρωπαϊκής Ένωσης στο σύνολό της,

Β. λαμβάνοντας υπόψη ότι η συγκριτική αξιολόγηση είναι μέθοδος που μπορεί να αναπτυχθεί και εφαρμοσθεί από τα κράτη μέλη, με αμοιβαία διαβούλευση και ύστερα από συνεννόηση με την Επιτροπή, ώστε να κατοχυρωθεί η συγκρισιμότητα και η συνοχή πολυαρίθμων δεικτών,

Γ. εκτιμώντας ότι η συγκριτική αξιολόγηση είναι μέθοδος για την αξιολόγηση της οικονομικής ανταγωνιστικότητας και πρέπει να θεωρηθεί ως μέσον και όχι ως αυτοσκοπός[semigr ]

Δ. λαμβάνοντας υπόψη ότι υπάρχουν διάφορα επίπεδα χρήσης της συγκριτικής αξιολόγησης[semigr ] ότι, στην περίπτωση της ευρωπαϊκής βιομηχανίας, εάν υπάρχει η πρόθεση πραγματοποίησης μιας ανάλυσης της κατάστασης στην οποία βρίσκεται η ανταγωνιστικότητά της, θα πρέπει να πραγματοποιηθεί μια συγκριτική αξιολόγηση των όρων πλαισίου, μια για την ίδια τη βιομηχανία, μια για τους υποτομείς που συνθέτουν το βιομηχανικό τομέα, καθώς και συγκριτική ανάλυση των επιχειρήσεων που συνθέτουν το βιομηχανικό τομέα,

Ε. λαμβάνοντας υπόψη ότι, σε τελική ανάλυση, υπεύθυνες για τη διατήρηση της ανταγωνιστικότητας είναι οι ίδιες οι επιχειρήσεις, ενώ οι δημόσιες διοικήσεις έχουν αναλάβει το σημαντικότατο καθήκον να προσφέρουν το κατάλληλο πλαίσιο, ώστε να διασφαλισθεί ότι οι προσπάθειες των επιχειρήσεων συμβαδίζουν με το στόχο της βιώσιμης οικονομικής ανάπτυξης,

ΣΤ. εκτιμώντας ότι η επιτυχία της συγκριτικής αξιολόγησης στο βιομηχανικό τομέα και η πολιτική προώθησης της ποιότητας για τη βελτίωση της ευρωπαϊκής ανταγωνιστικότητας εξαρτάται εξ ολοκλήρου από μια συνολική προσέγγιση όλων των κοινωνικών εταίρων, περιλαμβανομένων και των μικρών και μεσαίων επιχειρήσεων,

Ζ. εκτιμώντας ότι η ανταγωνιστικότητα δεν αποτελεί αυτοσκοπό, αλλά το μέσο για την επίτευξη υψηλότερων επιπέδων ποιότητας ζωής και κοινωνικής ευημερίας[semigr ] λαμβάνοντας επίσης υπόψη ότι, για την επίτευξη υψηλών επιπέδων κοινωνικής ευημερίας, απαιτούνται ανάλογα επίπεδα προστασίας του περιβάλλοντος[semigr ] λαμβάνοντας υπόψη ότι οι διαρθρωτικοί παράγοντες που επηρεάζουν την ανταγωνιστικότητα βρίσκονται στο επίκεντρο του ενδιαφέροντος της ανακοίνωσης της Επιτροπής σχετικά με την οποία υποβάλλεται η παρούσα πρόταση ψηφίσματος,

Η. επισημαίνοντας ότι η ανταγωνιστική θέση της ΕΕ στον τομέα των μεταποιημένων προϊόντων ακολούθησε πτωτική πορεία κατά τη δεκαετία του '80 μέχρι τις αρχές της δεκαετίας του '90, οπότε σημείωσε κάποια ανάκαμψη[semigr ] ωστόσο, η ανάκαμψη αυτή οφειλόταν στην οικονομική ύφεση η οποία μείωσε τη ζήτηση των εισαγωγών, επιφέροντας μια μηχανικού τύπου προσωρινή βελτίωση του εμπορικού ισοζυγίου,

Θ. επισημαίνοντας ότι η φθίνουσα εμπορική απόδοση της ΕΕ δεν μπορεί να ερμηνευθεί απλώς από τους διαφορετικούς ρυθμούς ανάπτυξης, δεδομένου ότι ο δείκτης ανάπτυξης της ΕΕ κατά την περίοδο 1980 έως 1993 έφθασε σχεδόν στο μέσο όρο σε σύγκριση προς όλες τις χώρες του ΟΟΣΑ, επισημαίνοντας, επίσης, ότι, ενώ η μείωση των εμπορικών πλεονασμάτων της ΕΕ οφείλεται εν μέρει στην έλλειψη μακροοικονομικής ισορροπίας, όπως είναι η νομισματική ανατίμηση λόγω της εισροής κεφαλαίου, πρέπει να έχουν συντελέσει και άλλοι παράγοντες,

Ι. επισημαίνοντας ότι η ΕΕ έχει χάσει σημαντικό έδαφος σε αναδυόμενες αγορές,σε σύγκριση κυρίως με μη-Ιάπωνες Ασιάτες παραγωγούς[semigr ] η ΕΕ χάνει, επίσης, σταθερά έδαφος στη βορειοαμερικανική αγορά, σε σύγκριση με μη- Ιάπωνες Ασιάτες παραγωγούς και παραγωγούς της Λατινικής Αμερικής,

ΙΑ. επισημαίνοντας ότι οι τομείς που παρουσίαζαν του υψηλότερους δείκτες ανάπτυξης στο διεθνές εμπόριο αποτελούν επίσης και τους τομείς στους οποίους η ΕΕ παρουσιάζει τη μεγαλύτερη αδυναμία όπως φαίνεται από το εμπορικό ισοζύγιό της, πράγμα το οποίο μαρτυρεί ότι η ΕΕ εγκλωβίζεται βαθμιαία στο λανθασμένο τύπο εξειδίκευσης,

ΙΒ. επισημαίνοντας ότι αν και η ΕΕ έχει διατηρήσει αρκετά ισχυρή θέση στον τομέα των φαρμακευτικών προϊόντων και της αεροδιαστημικής και έχει παρουσιάσει κάποια πρόοδο στον τομέα του λογισμικού, η συνολική της θέση στην αγορά των βιομηχανιών υψηλής τεχνολογίας είναι μάλλον απογοητευτική επισημαίνοντας επίσης ότι επιδεινώνεται, σε διαφορετικό βαθμό, η θέση της ΕΕ, σε βιομηχανίες οι οποίες αποτελούσαν παραδοσιακά τον πυρήνα των εξαγωγών μεταποιημένων προϊόντων,

ΙΓ. εκτιμώντας ότι η ανταγωνιστικότητα της βιομηχανίας δεν εξαρτάται μόνο από την αποτελεσματικότητά της, αλλά και από την εμπορική της ικανότητα και ότι η εμπορική ικανότητα εξαρτάται και από τους θεσμικούς μηχανισμούς υποστήριξης του εξωτερικού εμπορίου, οι οποίοι θα πρέπει να τοποθετηθούν μεταξύ αυτών που ονομάσαμε όρους πλαισίου,

ΙΔ. λαμβάνοντας υπόψη ότι σε ορισμένους τομείς που θεωρούνται στρατηγικής σημασίας το άνευ όρων άνοιγμα της ευρωπαϊκής αγοράς ενδέχεται να δημιουργήσει σοβαρές στρεβλώσεις στην αγορά, ελλείψει συμφωνιών αμοιβαίου χαρακτήρα με τα σημαντικότερα εξωευρωπαϊκά κράτη,

Υποδομές και υπηρεσίες

ΙΕ. λαμβάνοντας υπόψη ότι στο μέσο ανά μονάδα κόστος για μια βιομηχανική επιχείρηση της ΕΕ συμμετέχει κατά 40% η αγορά αγαθών, κατά 20% η αγορά υπηρεσιών, κατά 30% το κόστος εργασίας και κατά 10% το χρηματοοικονομικό κόστος,

ΙΣΤ. διαπιστώνοντας ότι οι τιμές των βασικών υπηρεσιών είναι υψηλότερες στην Ευρώπη απ' ό,τι για τους κύριους ανταγωνιστές της και ότι η πραγματοποιηθείσα πρόοδος στον υπόλοιπο κόσμο, όσον αφορά την φιλελευθεροποίηση, διεύρυνε το χάσμα αυτό[semigr ]επισημαίνοντας ότι, παρά την πρόοδο που σημειώθηκε μετά την καθιέρωση της ενιαίας αγοράς, υπάρχουν ακόμη τομείς για τους οποίους υφίστανται περιορισμοί πρόσβασης και ότι οι τομείς αυτοί αντιπροσωπεύουν το μισό περίπου ΑΕΠ της ΕΕ, καθώς και ότι μεταξύ των τομέων αυτών ξεχωρίζουν οι δημόσιες συμβάσεις, οι κατασκευές, οι διανομές, τα μεταφορικά δίκτυα, η ενέργεια και οι επικοινωνίες[semigr ] εκτιμώντας ότι οι κρατικές ενισχύσεις προς τις επιχειρήσεις, παρότι μερικές φορές είναι δικαιολογημένες για στρατηγικούς λόγους, αποτελούν μια πηγή οικονομικής αναποτελεσματικότητας που έχει αρνητικές συνέπειες για το σύνολο της οικονομίας,

ΙΖ. λαμβάνοντας υπόψη ότι το αμερικανικό πρότυπο αγοράς εργασίας δεν μπορεί να αντιπαραβληθεί με το αντίστοιχο κοινοτικό, δεδομένων των ουσιαστικών διαφορών που υπάρχουν μεταξύ των δύο προτύπων στον τομέα της κοινωνικής πρόνοιας, ιδίως δε του εξαιρετικά επισφαλούς χαρακτήρα της απασχόλησης στις Ηνωμένες Πολιτείες,

ΙΗ. εκτιμώντας ότι θα πρέπει να περιληφθούν στο πλαίσιο αυτό η δημιουργία υποδομών και η προσφορά δημόσιων υπηρεσιών που, βάσει των αρχών της αλληλεγγύης και της συνοχής που περιλαμβάνονται στη ΣΕΕ θα πρέπει να επιτύχουν έναν ελάχιστο βαθμό ομοιομορφίας σε όλα τα κράτη μέλη και υπενθυμίζοντας ότι οι δημόσιες επενδύσεις σε υποδομές, στις οικονομικά λιγότερο ανεπτυγμένες περιοχές, συμβάλλουν στη μείωση της απόστασης που τις χωρίζει από τις περισσότερο ανεπτυγμένες,

Αγορά εργασίας, κοινωνική νομοθεσία, κατάρτιση των εργαζομένων

ΙΘ. διαπιστώνοντας ότι η ΕΕ βρίσκεται σε πολύ κατώτερο επίπεδο από τις Ηνωμένες Πολιτείες, τόσο όσον αφορά την παραγωγικότητα των εργαζομένων, όσο και το ποσοστό του ενεργού πληθυσμού που κατέχει μια θέση εργασίας (ποσοστό απασχόλησης) και ότι η διαφορά αυτή δεν μπορεί να αποδοθεί ούτε στους ανθρώπινους πόρους, ούτε στην κεφαλαιακή βάση, ούτε στην υποδομή της Ευρώπης, αλλά ούτε και στο μέγεθος ή την ανάπτυξη της εσωτερικής αγοράς της,

Κ. έχοντας συνείδηση του γεγονότος ότι για να επιτευχθεί η διατήρηση του ευρωπαϊκού κοινωνικού μοντέλου είναι απαραίτητη η διατήρηση υψηλών ποσοστών απασχόλησης και εκτιμώντας ότι για να επιτευχθούν τα ποσοστά αυτά είναι αναγκαίο τα συστήματα κοινωνικών ασφαλίσεων να δώσουν περισσότερη έμφαση στα ενεργητικά μέτρα απασχόλησης (κατάρτιση, κινητικότητα ...) από ό,τι στον περιορισμό των συνεπειών της ανεργίας[semigr ] επαναλαμβάνοντας την ακλόνητη θέλησή του να διατηρηθούν υψηλά επίπεδα κοινωνικής προστασίας και αλληλεγγύης μεταξύ των γενεών,

ΚΑ. εκτιμώντας ότι η φορολόγηση της εργασίας αντιπροσωπεύει κάποιο κόστος στην πρόσληψη νέων εργαζομένων και ότι μπορεί να αποτελέσει τροχοπέδη για την πρόσληψη νέων εργαζομένων, πράγμα το οποίο θα οδηγήσει σε μικρότερα ποσοστά απασχόλησης[semigr ] λαμβάνοντας υπόψη ότι, στην περίοδο 1980-1994, ο ευρωπαϊκός μέσος όρος του πραγματικού συντελεστή φορολόγησης της εξαρτώμενης εργασίας αυξήθηκε από 34 σε 40%, ενώ ο πραγματικός συντελεστής φορολόγησης σε άλλους παράγοντες της παραγωγής μειώθηκε από 44 σε 35%[semigr ] εκτιμώντας ότι οι κατώτατοι μισθοί έχουν ιδιαίτερα υψηλό συντελεστή φορολόγησης, ειδικά εάν συγκριθούν με τους αντίστοιχους συντελεστές στις ΗΠΑ και την Ιαπωνία,

ΚΒ. εκτιμώντας ότι ο φορολογικός ανταγωνισμός μεταξύ των χωρών σε διεθνές επίπεδο και σε επίπεδο ΕΕ με στόχο την προσέλκυση επενδύσεων διεθνώς κινούμενου κεφαλαίου και η φοροδιαφυγή μεγάλων εταιρειών έχουν συμβάλει σημαντικά σε μία συνεχώς αυξανόμενη φορολόγηση της εργασίας στην ΕΕ, δεδομένου ότι ο τομέας αυτός αποτελεί τον παράγοντα της παραγωγής με τη μικρότερη κινητικότητα,

ΚΓ. εκτιμώντας ότι θα είχε ευνοϊκές συνέπειες για τους ευρωπαίους απασχολουμένους, καθώς και για την ευρωπαϊκή βιομηχανία, εάν στην έννοια της εξασφάλισης της θέσης εργασίας ενσωματωνόταν η έννοια της εξασφάλισης της δυνατότητας για εξεύρεση εργασίας[semigr ] εκτιμώντας ότι για την προσαρμογή της αγοράς εργασίας στο σημερινό παγκόσμιο οικονομικό περιβάλλον, θα είχε θετικές επιπτώσεις η αύξηση της κινητικότητας της εργατικής δύναμης και ότι η κινητικότητα αυτή δεν εξαρτάται μόνο από την εργασιακή νομοθεσία, αλλά και από την κατάσταση της αγοράς κατοικίας, η οποία δυσχεραίνει εξαιρετικά τη γεωγραφική κινητικότητα, από το χαμηλό επίπεδο της κατάρτισης των εργαζομένων που δυσχεραίνει τη λειτουργική κινητικότητα, καθώς και από τα συνταξιοδοτικά ταμεία των επιχειρήσεων, που αυξάνουν το κόστος της αλλαγής εργασίας,

ΚΔ. εκτιμώντας ότι η σταθερότητα της απασχόλησης ευνοεί τις επενδύσεις σε ανθρώπινο δυναμικό και, συνεπώς, την αύξηση του επιπέδου κατάρτισης των εργαζομένων, και τούτο φαίνεται ορθολογικότερο από το υψηλότερο κόστος για την κατάργηση θέσεων απασχόλησης, το οποίο λειτουργεί μάλλον ώς τροχοπέδη για την πρόσληψη νέου εργατικού δυναμικού σε περιόδους οικονομικής ανάπτυξης,

ΚΕ. εκτιμώντας ότι δεν υπάρχει ενιαία αγορά της εκπαίδευσης και κατάρτισης των εργαζομένων και ότι η ύπαρξή της θα βοηθούσε σημαντικά στην αύξηση της ποιότητας της κατάρτισης και της κινητικότητάς τους,

Κεφαλαιαγορά

ΚΣΤ. εκτιμώντας ότι παρά τα όσα έχουν επιτευχθεί σε σχέση με την ελευθέρωση της κυκλοφορίας των κεφαλαίων, συνεχίζουν να υπάρχουν περιορισμοί που δυσχεραίνουν την εξεύρεση των αναγκαίων πόρων για την πραγματοποίηση επενδύσεων, ιδιαίτερα για καινοτόμους και ταχέως αναπτυσσόμενες ΜΜΕ,

ΚΖ. υπενθυμίζοντας ότι τα μέσα ονομαστικά μακροπρόθεσμα επιτόκια είναι στην ΕΕ μια έως δύο εκατοστιαίες μονάδες υψηλότερα απ' ό,τι στις ΗΠΑ και σχεδόν τέσσερις μονάδες υψηλότερα απ' ό,τι στην Ιαπωνία, από το 1980,

Έρευνα και ανάπτυξη

ΚΗ. λαμβάνοντας υπόψη τα περιορισμένα ποσοστά επενδύσεων σε έρευνα και ανάπτυξη, στην ΕΕ, εάν συγκριθούν με τα αντίστοιχα ποσοστά στις ΗΠΑ και την Ιαπωνία, καθώς και τη σχέση μεταξύ των επενδύσεων αυτών και της παραγωγικότητας της οικονομίας[semigr ] εκτιμώντας ότι το αμερικανικό σύστημα φορολογικών κινήτρων έχει αποδειχθεί αποτελεσματικότερο απ' ό,τι το ευρωπαϊκό σύστημα επιδοτήσεων, όσον αφορά την ικανότητα προώθησης των επενδύσεων σε έρευνα και ανάπτυξη[semigr ] εκτιμώντας επίσης ότι η ικανότητα της ευρωπαϊκής βιομηχανίας να εκμεταλλευθεί τις τεχνολογικές καινοτομίες είναι κατώτερη εκείνης των ΗΠΑ και της Ιαπωνίας,

Λ. εκτιμώντας ότι ο βαθμός διάδοσης των καινοτομιών είναι καλύτερος του αντίστοιχου στις ΗΠΑ και την Ιαπωνία και ότι η μικρότερη αυτή διάδοση περιορίζει την αποδοτικότητα των επενδύσεων σε έρευνα και ανάπτυξη[semigr ]

ΛΑ. εκτιμώντας ότι ο ευρωπαϊκός βιομηχανικός ιστός αποτελείται κατά 90% από μικρομεσαίες επιχειρήσεις και ότι αυτές, σε μεγάλο βαθμό, δεν διαθέτουν τα απαραίτητα μέσα για την εκπόνηση συγκριτικών αξιολογήσεων

Συγκριτική αξιολόγηση και ανταγωνιστικότητα

1. τονίζει ότι, αν και η συγκριτική αξιολόγηση απεδείχθη αποτελεσματική για εταιρείες, η εφαρμογή τους στα δημόσια πολιτικά πρέπει να γίνεται με προσοχή[semigr ] πιστεύει ότι η συγκριτική αξιολόγηση αποτελεί ένα απλό μέσο το οποίο πρέπει να χρησιμοποιείται για την επιδίωξη πολιτικά συμπεφωνημένων προτεραιοτήτων[semigr ] υπογραμμίζει επίσης ότι, αν και η διεθνής ανταγωνιστικότητα στο μεταποιητικό τομέα είναι αναμφισβήτητα σημαντική για την ευημερία των ευρωπαϊκών οικονομιών, δεν μπορεί να αποτελεί τον μόνο πυρήνα των δημοσίων πολιτικών[semigr ]πρέπει να διατίθενται επίσης επαρκείς πόροι για τους τομείς των υπηρεσιών, οι οποίοι δεν συμμετέχουν συνήθως στον διεθνή ανταγωνισμό, αλλά διαδραματίζουν ζωτικό ρόλο για τη δημιουργία θέσεων απασχόλησης[semigr ]

2. υπογραμμίζει ότι ως αφετηρία για την αξιολόγηση της οικονομικής ανταγωνιστικότητας της Ε.Ε πρέπει να λαμβάνεται το ποσοστό δημιουργούμενων θέσεων απασχόλησης και για το λόγο αυτό πρέπει να εντάσσεται στις τεχνικές της συγκριτικής αξιολόγησης οποιαδήποτε αλληλεπίδραση παραγόντων που αυξάνουν το εν λόγω ποσοστό[semigr ]

3. συμφωνεί με την άποψη της Επιτροπής ότι η ανταγωνιστικότητα είναι μέσο για την επίτευξη υψηλότερου επιπέδου ποιότητας ζωής και κοινωνικής ευημερίας. Ζητεί από την Επιτροπή να βασίζεται στο Ευρωπαϊκό Κοινοβούλιο, σε ό,τι έχει σχέση με τη συγκριτική αξιολόγηση[semigr ]

4. συμφωνεί επίσης με την άποψη της Επιτροπής ότι το βιοτικό επίπεδο πρέπει να καθορίζεται υπό την ευρεία του έννοια ώστε να περιλαμβάνει στοιχεία που είναι δύσκολο να προσδιορισθούν ποσοτικώς, όπως είναι ο υψηλός βαθμός περιβαλλοντικής προστασίας και το χαμηλό επίπεδο εγκληματικότητας[semigr ] υπογραμμίζει τη δήλωση της Επιτροπής ότι το ακαθάριστο εγχώριο προϊόν αποτελεί ατελές μέσο για την μέτρηση του βιοτικού επιπέδου[semigr ]

5. προτρέπει τις επιχειρηματικές και συνδικαλιστικές τομεακές οργανώσεις να πραγματοποιήσουν μελέτες συγκριτικής αξιολόγησης που θα τους επιτρέψουν την επισήμανση των αδυναμιών στη λειτουργία τους, τόσο σε σύγκριση με τις ηγετικές δυνάμεις του κόσμου όσο και μεταξύ τους[semigr ]

6. φρονεί απαραίτητο να θεσπισθούν μηχανισμοί υποστήριξης των ΜΜΕ εάν θέλουμε οι επιχειρήσεις αυτές, που παίζουν σημαντικό ρόλο στο ευρωπαϊκό οικονομικό σύστημα, να κάνουν χρήση της τεχνικής της συγκριτικής αξιολόγησης για να βελτιώσουν την ανταγωνιστική τους αποτελεσματικότητα[semigr ]

7. καλεί την Επιτροπή να παρουσιάσει συμπεράσματα σχετικά με τους λόγους για τους οποίους ορισμένοι τομείς της ευρωπαϊκής βιομηχανίας, όπως είναι ο τομέας των τροφίμων, των ποτών, του καπνού και των επίπλων, παρουσιάζουν υψηλότερη απόδοση από τις αντίστοιχες βιομηχανίες των ΗΠΑ και της Ιαπωνίας όσον αφορά τη βιομηχανική προστιθέμενη αξία[semigr ] καλεί την Επιτροπή να μιμηθεί εκείνα τα κράτη μέλη της ΕΕ τα οποία παρουσιάζουν υψηλότερη απόδοση από τις ΗΠΑ και την Ιαπωνία στον τομέα της δημιουργίας θέσεων απασχόλησης[semigr ]

8. καλεί την Επιτροπή να προβεί σε άμεσες διαβουλεύσεις με όλους του κοινωνικούς εταίρους, ιδιαίτερα με τα συνδικάτα και τις ΜΜΕ, καθώς η συγκριτική αξιολόγηση στο βιομηχανικό τομέα μπορεί να επιτύχει μόνο μέσω μιας ολοκληρωμένης εταιρικής προσέγγισης[semigr ]

9. επισημαίνει ότι κανένα ενεργό μέτρο υπέρ της απασχόλησης δεν μπορεί να έχει θετικά αποτελέσματα εάν δεν συνοδεύεται από αύξηση των δημοσίων και ιδιωτικών επενδύσεων η οποία να επενεργεί σημαντικά στα υφιστάμενα επίπεδα ανεργίας[semigr ]

10. ζητεί από την Επιτροπή να καλέσει το Κοινοβούλιο να συμμετάσχει στις ετήσιες τριμερείς επισκέψεις στην Ιαπωνία και τις ΗΠΑ για την εκτίμηση της συγκριτικής αξιολόγησης[semigr ]

11. υπογραμμίζει ότι ο καθαρός αριθμός των δημιουργούμενων θέσεων εργασίας αποτελεί βασικό στοιχείο για την αξιολόγηση της επίδοσης της ΕΕ και των κρατών μελών της[semigr ] καλεί κατά συνέπεια με εμμονή το Συμβούλιο να εξετάσει όλες τις διαρθρωτικές προϋποθέσεις που επηρεάζουν τη δημιουργία θέσεων εργασίας, ιδίως δε την αλληλεπίδραση μεταξύ της εκπαίδευσης, της έρευνας και ανάπτυξης και της διαθεσιμότητας επιχειρηματικών κεφαλαίων.

Υποδομές και υπηρεσίες

12. επισημαίνει ότι η συμβουλευτική ομάδα Ciampi σχετικά με την ανταγωνιστικότητα υπεγράμμισε την σημασία των δημοσίων επενδύσεων προκειμένου να διατηρηθούν υποδομές υψηλής ποιότητας στην Ευρώπη[semigr ] επισημαίνει ότι η αναλογία των δημοσίων επενδύσεων με το ΑΕΠ έχει ήδη μειωθεί ουσιαστικά κατά τη δεκαετία του '80, από 3,5% κατά μέσο όρο στην ΕΕ στις αρχές δεκαετίας του '80, σε 2,5% στην αρχή της δεκαετίας του '90[semigr ] εκφράζει την ανησυχία του για το ενδεχόμενο το προταθέν σύμφωνο ανάπτυξης και σταθερότητας να επιταχύνει αυτή τη διαδικασία[semigr ] για το λόγο αυτό ζητεί με έμφαση η συγκριτική αξιολόγηση να χρησιμοποιείται ως μέσο για τη σύγκριση των επιπέδων των δημοσίων επενδύσεων στην ΕΕ με εκείνα στις ΗΠΑ και την Ιαπωνία[semigr ] επιδοκιμάζει επίσης τις προσπάθειες που έχουν ως στόχο την εξεύρεση νέων τρόπων για την προώθηση της εταιρικής σχέσης δημόσιου και ιδιωτικού τομέα στο χώρο αυτό[semigr ]ζητεί επίσης να μειωθούν οι διαφορές στην ανάπτυξη των διαφόρων περιοχών της ΕΕ, μέσω επενδύσεων στον τομέα των υποδομών[semigr ]

13. εκφράζει την ανησυχία του για την κατάσταση του τομέα των υπηρεσιών στην ΕΕ, σε σύγκριση με τον αντίστοιχο τομέα των ανταγωνιστών της και πιστεύει ότι χωρίς αποφασιστικές κινήσεις επί του θέματος αυτού, οι οποίες να επιτρέψουν τη μείωση του κόστους των υπηρεσιών, η ευρωπαϊκή βιομηχανία δεν έχει πιθανότητες να συμμετάσχει με εγγυήσεις επιτυχίας στον ανταγωνισμό των διεθνών αγορών[semigr ]

14. εκφράζεται υπέρ της εκκρεμούσας φιλελευθεροποίησης στον τομέα των υπηρεσιών διότι πιστεύει ότι, παρά το γεγονός ότι βραχυπρόθεσμα έχει κάποιο κόστος, τα μακροπρόθεσμα οφέλη μιας σώφρονος φιλελευθεροποίησης μπορούν να είναι ανώτερα[semigr ] ζητεί, συνεπώς, να μελετήσουν τα κράτη μέλη και η Επιτροπή τους τρόπους επιτάχυνσης των διαδικασιών ελευθέρωσης της αγοράς στους τομείς όπου ακόμα διατηρούνται περιορισμοί (επαγγελματικές υπηρεσίες, χρηματοοικονομικές υπηρεσίες, ενέργεια, μεταφορές, τηλεπικοινωνίες), υπό τον όρο όμως ότι θα υπάρχει υποχρεωτική εξασφάλιση πρόσβασης, για όλους τους πολίτες, σε ποιοτικές υπηρεσίες με λογικές τιμές και ότι θα διασφαλισθεί υψηλό και εναρμονισμένο επίπεδο περιβαλλοντικής προστασίας προκειμένου να αποφευχθεί το «περιβαλλοντικό ντάμπιγκ» στους τομείς αυτούς[semigr ]

Αγορά εργασίας, κοινωνική νομοθεσία, κατάρτιση των εργαζομένων

15. είναι της γνώμης ότι υπάρχει κάποια ανισορροπία στα συστήματα κοινωνικής προστασίας που ισχύουν στην Ευρώπη, τα οποία επικεντρώνουν τις προσπάθειές τους στον περιορισμό των συνεπειών της ανεργίας (παθητικά μέτρα), αλλά όχι αρκετά στην εξάλειψη των αιτίων της και εκτιμά ότι για να γίνει δυνατή η διατήρησή τους στο μέλλον είναι αναγκαίο να δοθεί μεγαλύτερη έμφαση στα ενεργητικά μέτρα απασχόλησης (ανακύκλωση εργαζομένων, κατάρτιση, κινητικότητα κλπ)[semigr ]

16. τονίζει ότι η συγκριτική αξιολόγηση πρέπει να χρησιμοποιείται ως μέσο για την εκτίμηση της ποιότητας των διαχειριστικών δεξιοτήτων και της κατάρτισης στην Ευρωπαϊκή Ένωση, δεδομένου ότι οι διαφορές κόστους μεταξύ ευρωπαϊκών επιχειρήσεων και αντιστοίχων στίς ΗΠΑ και την Ιαπωνία οφείλονται συχνά σε επιχειρησιακές ανεπάρκειες[semigr ]

17. ζητεί από τη ΓΔ της Επιτροπής που είναι αρμόδια για τη «συγκριτική αξιολόγηση» να συνεννοηθεί με τη ΓΔ V (Υγεία και Ασφάλεια) με σκοπό τη διερεύνηση του ενδεχομένου οφέλους από τη συγκριτική αξιολόγηση σε «αντιπροσωπευτικούς χώρους εργασίας», όπου μπορεί να καταδειχθεί ότι «η βέλτιστη πρακτική όσον αφορά την υγεία και την ασφάλεια στο χώρο εργασίας» είναι όχι μόνο υποδειγματική από ηθική άποψη αλλά και λογική από οικονομική άποψη, από πλευράς κέρδους σε αποτελεσματικότητα και αποδοτικότητα, με συνέπεια την αύξηση της ανταγωνιστικότητας της ευρωπαϊκής βιομηχανίας[semigr ]

18. επισημαίνει ότι, κατά μέσο όρο, το εργατικό κόστος στην ΕΕ είναι σήμερα χαμηλότερο απ´ό,τι στην Ιαπωνία, και ότι η Γαλλία, μία από τις χώρες που έχουν δεχθε ί τα σοβαρότερα πλήγματα από την ανεργία και την απώλεια μεριδίου αγοράς, έχει σχετικά χαμηλό εργατικό κόστος[semigr ] συμπεραίνει ότι η απώλεια μεριδίου αγοράς, εκ μέρους της ΕΕ, σε διάφορους βιομηχανικούς τομείς, δεν συνδέεται με το χαμηλό εργατικό κόστος[semigr ] επισημαίνει επίσης ότι οι μισθοδοτικές εξελίξεις πρέπει να εξετάζονται με κριτήριο τις συνέπειές τους στους τομείς της ζήτησης και της προμήθειας[semigr ] για το λόγο αυτό υπογραμμίζει ότι κάθε προσπάθεια συγκριτικής αξιολόγησης στο βιομηχανικό τομέα δεν πρέπει να βασίζεται σε μια στενή αντίληψη της αγωνιστικότητας που επικεντρώνεται μόνο στον ανταγωνισμό μισθών - τιμών[semigr ]

19. καλεί τα κράτη μέλη να συμπεριλάβουν, στις μεθόδους συγκριτικής αξιολόγησης που χρησιμοποιούν, το επίπεδο και τη δομή της φορολογίας που βαρύνει τους διαφόρους παράγοντες της παραγωγής, προκειμένου να υπάρξει διόρθωση του σημερινού υψηλού συντελεστή φορολογίας του απασχολούμενου εργατικού δυναμικού, ώστε να ανακτήσουν τα κράτη μέλη τη δυνατότητα φορολόγησης των κερδών των επιχειρήσεων, των εσόδων κεφαλαίου και της ιδιοκτησίας, καθώς και να στρέψουν το φορολογικό σύστημα προς την κατεύθυνση του οικολογικού μετασχηματισμού. Εμμένει επίσης στην ανάγκη νατεθεί σε εφαρμογή, κατά τρόπο συντονισμένο, μια προσπάθεια μείωσης του μη μισθολογικού εργατικού κόστους, ιδίως όσον αφορά τη χαμηλότερη ζώνη της μισθολογικής κλίμακας[semigr ]

20. ζητεί από τα κράτη μέλη, σε συνεννόηση με τους κοινωνικούς εταίρους, να υιοθετήσουν μέθοδο συγκριτικής αξιολόγησης όσον αφορά τις πολιτικές στον τομέα της απασχόλησης και του περιβάλλοντος, καθώς και τους βιομηχανικούς τομείς, προκειμένου να επιταχυνθεί ο έλεγχος και η διάδοση των καλυτέρων πολιτικών και πρακτικών που ευνοούν τη βιώσιμη ανάπτυξη και τη δημιουργία θέσεων εργασίας[semigr ]

21. είναι της γνώμης ότι η σταθερότητα και η ευελιξία της αγοράς εργασίας είναι στόχοι συμβατοί, αλλά και εξαιρετικά επιθυμητοί[semigr ] ζητεί από τους κοινωνικούς εταίρους, περιλαμβανομένων και των Μικρών και Μεσαίων Επιχειρήσεων, να συμμετέχουν πλήρως στις προσπάθειες για την επίτευξη των εν λόγω στόχων[semigr ]

22. θα θεωρούσε ωφέλιμη την υιοθέτηση, όσον αφορά την αναγνώριση των τίτλων και επαγγελματικών προσόντων, μιας στάσης ανάλογης εκείνης που ισχύει όσον αφορά τα εμπορεύματα στην ενιαία αγορά. Πιστεύει επίσης ότι ένα σύστημα πιστοποίησης της ποιότητας, ανάλογο του ισχύοντος όσον αφορά τις περιβαλλοντικές ρυθμίσεις, θα βοηθούσε στη βελτίωση της ποιότητας της κατάρτισης και στην αύξηση της διαφάνειας της[semigr ]

23. καλεί το Συμβούλιο, την Επιτροπή και τα κράτη μέλη να δώσουν ιδιαίτερη έμφαση στην θέσπιση ενός συνόλου δεικτών με αντικείμενο την εποπτεία της εξέλιξης των δεξιοτήτων, ιδιαίτερα δε της κατάρτισης στον τομέα των νέων τεχνολογιών, καθώς και την κατοχύρωση ότι τα επαγγελματικά προσόντα ανταποκρίνονται στη ζήτηση της αγοράς και ότι τα προγράμματα δια βίου κατάρτισης συμβάλλουν στην πράξη στην επαγγελματική κινητικότητα, μέσω της χρησιμοποίησης στο έπακρο του Ευρωπαϊκού Κοινωνικού Ταμείου.

Κεφαλαιαγορά

24. θεωρεί αναγκαίο, παρά τα όσα έχουν επιτευχθεί στο πλαίσιο αυτό, την περαιτέρω πορεία προς την επίτευξη μιας πραγματικής ενιαίας αγοράς κεφαλαίων. Προς το σκοπό αυτό, θα πρέπει να πραγματοποιηθούν ενέργειες στον τομέα των ενυπόθηκων δανείων και της αγοράς ομολόγων σταθερής απόδοσης[semigr ] θα ήταν επίσης σκόπιμο να εξαλειφθούν οι υπάρχουσες διαφορές στη φορολόγηση της απόδοσης των επενδύσεων, οι οποίες επηρεάζουν αρνητικά τις κινήσεις των κεφαλαίων μεταξύ των κρατών μελών, καθώς και η ολόκληρωση της εσωτερικής αγοράς ασφαλειών[semigr ]

25. υπογραμμίζει για μια ακόμη φορά τις θετικές συνέπειες της Οικονομικής και Νομισματικής Ένωσης στην ανταγωνιστικότητα της ΕΕ με την κατάργηση του κόστους των συναλλαγών και των συναλλαγματικών μετατροπών, με τη μείωση της αβεβαιότητας, από άποψη σχεδιασμού και κοστολόγησης, με τη μεγαλύτερη διαφάνεια, ιδιαίτερα για τις ΜΜΕ, και την περαιτέρω ενοποίηση των χρηματοοικονομικών αγορών[semigr ]

Έρευνα και ανάπτυξη

26. θεωρεί απαραίτητη την καθιέρωση καινοτόμων μηχανισμών που θα επιτρέψουν την αύξηση των οικονομικών πόρων οι οποίοι αφιερώνονται στην έρευνα και την ανάπτυξη[semigr ]

27. καλεί την Επιτροπή να εφαρμόσει τη συγκριτική αξιολόγηση στις πολιτικές του δημόσιου τομέα που αφορούν την προώθηση των αποτελεσμάτων της Ε& Α σε καινοτόμα προϊόντα και διαδικασίες, με στόχο την εξαγωγή συμπερασμάτων όσον αφορά τις απαιτούμενες ενέργειες στον τομέα αυτόν, τόσο από την πλευρά των κρατών μελών όσο και σε επίπεδο ΕΕ[semigr ]

28. καλεί τις επιχειρήσεις και τα κράτη μέλη να βελτιώσουν τη διασυνοριακή συνεργασία σε θέματα έρευνας και ανάπτυξης και καλεί την Επιτροπή να προτείνει μηχανισμούς βελτίωσης της συνεργασίας των ευρωπαϊκών μικρομεσαίων επιχειρήσεων επί του θέματος αυτού[semigr ]

Μεταγενέστερη δράση

29. ζητεί από την Επιτροπή να καταρτίσει το ταχύτερο δυνατό εργασιακές διαδικασίες για την συνεχή συγκριτική αξιολόγηση, περιλαμβανομένων πειραματικών προγραμμάτων που θα εκτελούνται σε στενή συνεργασία μεταξύ της Επιτροπής, των κρατών μελών και εκπροσώπων της βιομηχανίας και των συνδικάτων, προκειμένου να εντοπισθούν τα προβλήματα του τομέα της συγκριτικής αξιολόγησης και να εξευρεθούν τυποποιημένες διαδικασίες για τον εντοπισμό και τον καθορισμό της καλύτερης πρακτικής[semigr ]

30. προτείνει στην Επιτροπή να οργανώσει την ανταλλαγή και συγκέντρωση πληροφοριών σχετικά με τις εκτελούμενες εργασίες συγκριτικής αξιολόγησης σε διάφορα επίπεδα: διεθνές, επίπεδο ΟΟΣΑ, ευρωπαϊκό, εθνικό και επιχειρησιακό επίπεδο, προκειμένου να χρησιμοποιηθούν εποικοδομητικά οι αποκομισθείσες εμπειρίες της συγκριτικής αξιολόγησης[semigr ]

31. ζητεί από την Επιτροπή να προτείνει πρόγραμμα εργασίας για τις επικείμενες δραστηριότητες συγκριτικής αξιολόγησης, αφού πραγματοποιήσει διαβουλεύσεις με το Ευρωπαϊκό Κοινοβούλιο, όταν θα είναι έτοιμα τα αποτελέσματα των πιλοτικών προγραμμάτων, καθώς και να υποβάλλει ετησίως έκθεση σχετικά με την πρόοδο στον τομέα της συγκριτικής αξιολόγησης ( ενδεχομένως ως τμήμα της ετήσιας έκθεσης για την ανταγωνιστικότητα), η οποία θα συζητείται στο Συμβούλιο σε μια ετήσια περί ανταγωνιστικότητας συζήτηση, αφού έχει προηγουμένως ζητηθεί η γνώμη του Ευρωπαϊκού Κοινοβουλίου[semigr ]

32. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις επιχειρηματικές και συνδικαλιστικές οργανώσεις.